Diari Oficial de la Generalitat Valenciana


Sumari del DOGV 9444, del 07-10-2022 (2022/8812)

RESOLUCIÓ de 23 de setembre de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, Compra de béns corrents i despeses de funcionament, entre programes de la secció 11. Expediente 11.022/22-182.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9444

Data del DOGV
:   07-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8812


Data del document
:   23-09-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de setembre de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, Compra de béns corrents i despeses de funcionament, entre programes de la secció 11. Expediente 11.022/22-182. [2022/8812]  
  
La Llei 8/2021, de 30 de desembre, de pressupostos de la Generalitat per a l'exercici 2022, va establir una dotació inicial en el capítol II del programa pressupostari 731.10, Energia i mines, per import de 500.000 euros.  
Al llarg de l'exercici 2022 i a través de diversos expedients de modificació de crèdits aprovats per aquesta conselleria dita dotació va ser suplementada fins als 770.433,04 euros, entre d'altres coses per a poder finançar parcialment un encàrrec de gestió al medi propi personificat Tecnologías y Servicios Agrarios, SA, SME, MP (TRAGSATEC) consistent en una assistència tècnica de suport en la gestió dels tràmits de les sol·licituds d'autoritzacions administratives de projectes de centrals elèctriques basades en energies renovables conforme als procediments establits en el Decret 88/2005, de 29 d'abril, i el Decret llei 14/2020, de 7 d'agost.  
No obstant això, la Direcció General d'Indústria, Energia i Mines precisa escometre en aquest moment una pròrroga de tres mesos de l'anterior encàrrec el cost de la qual s'estima en 200.558,41 euros, establint com a font finançadora els crèdits en situació de disponibilitat del capítol II de l'altre programa que gestiona l'esmentat centre directiu, el programa 722.20, Política industrial, en presentar el programa 731.10, Energia i mines, insuficiències de crèdit per poder afrontar dita despesa.  
  
Vist que existeix crèdit suficient en el capítol II del programa 722.20, Política industrial, per tractar-se de crèdits en situació de disponibilitat per als quals no hi ha cap compromís pendent i que no estan vinculats a finançament condicionat, d'acord amb allò que disposa l'article 28.2.b del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.022/22, sobre transferència de crèdits entre capítols II de programes de la secció 11, així com l'informe de conformitat de la Intervenció Delegada emès en data 22 de setembre de 2022.  
D'acord amb això, i en virtut del que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 21 i 25.1.a de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
Autoritzar l'aprovació d'una modificació pressupostària consistent en una transferència de crèdits entre capítols II de diversos programes de la secció 11, per import de 200.558,41 euros, i que implica:  
  
  
Primer. Una minoració de crèdits en l'aplicació pressupostària 21.35.08.207.80.4, per import de 200.558,41 euros.  
  
Segon. Un increment de crèdits en l'aplicació pressupostària 95.74.16.938.24.3, per import de 200.558,41 euros.  
  
València, 23 de setembre de 2022.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Natxo Costa Pina.